open-index/open-wikipedia-markdown huggingface dataset:
Alvariluoho

**Alvariluoho** (*Apera interrupta*) on yksivuotinen ja pienehkökokoinen heinäkasvilaji. Alvariluohoa on joskus pidetty peltoluohon (*Apera spica-venti*) alalajina sekä sijoitettu myös muihin heinäkasvisukuihin, kuten rölleihin (*Agrostis*), tesmoihin (*Milium*), kääpiölauhoihin (*Aira*) tai vasuheiniin (*Muhlenbergia*). Alvariluohon toinen ruotsinkielinen nimi, *alvarven*, viittaa myös rölleihin (ruots. *venar*).

Alvariluoho voi kasvaa 30 cm korkeaksi ja se kasvaa yksittäin tai löyhinä mättäinä. Lehdet ovat tasaisia sekä melko sileitä ja lehtien kieleke on 3–5 mm pitkä. Alvariluohon kukintona oleva röyhy on hyvin haaroittunut ja monitähkyläinen sekä yläosastaan tiheämpi kuin alaosasta. Kukat sijaitsevat tähkylöissä yksittäin ja jokaisen tähkylän ulkohelpeessä on pitkä, noin kolme kertaa tähkylää pidempi vihne. Tähkylöiden kaleet ovat kalvomaisia sekä teräväkärkisiä. Alvariluoho kukkii kesäkuussa.

Alvariluoho kasvaa kuivilla kasvupaikoilla ja se muistuttaa pienikokoista peltoluohoa (*Apera spica-venti*), mutta muun muassa peltoluohon kieleke on pidempi. Alvariluohoa ei kasva Suomessa ja Ruotsissakin se on harvinainen. Ruotsissa alvariluohoa tavataan vain Gotlannissa ja Öölannissa.

Ensimmäinen alvariluohon löytö Ruotsista on julkaistu vuonna 1924.

## Lähteet
Jan van Amstel -luokka

**Jan van Amstel -luokka** oli Alankomaiden Kuninkaallisen laivaston yhdeksän vuosina 1936–1940 valmistetun aluksen muodostama miinanraivaajaluokka. Luokkaan piti kuulua kaksitoista alusta, mutta kolme alusta ei koskaan valmistunut Saksan hyökättyä Alankomaihin.

Luokka oli lukumääräisesti Alankomaiden laivaston suurin alusluokka toisen maailmansodan alkaessa. Alusten 15 solmun nopeus ja 75 millimetrin tykki mahdollisti saattajana Pohjanmerellä ja Hollannin Itä-Intiassa toimimisen. Neljä ensimmäistä alusta siirrettiin Hollannin Itä-Intiaan ja neljä viimeistä jäivät Alankomaihin. Luokan aluksilla oli mahdollista kuljettaa 40 miinaa, mikä teki niistä miinalaivoiksi sopivia.
 
## Alukset

## Lähteet
*

### Viitteet
Hr. Ms. Jan van Amstel (1936)

**Hr. Ms. Jan van Amstel** oli Alankomaiden kuninkaallisen laivaston Jan van Amstel -luokan teräsrunkoinen miinanraivaaja, joka otettiin palvelukseen 1937.

## Valmistus

Alus tilattiin P. Smitiltä Rotterdamista ja sen köli laskettiin 21. maaliskuuta 1936. Alus laskettiin vesille 17. elokuuta 1936 ja se otettiin palvelukseen 15. maaliskuuta 1937.

## Palvelus
Alus vaurioitui 6. maaliskuuta 1942 Surabayassa ilmahyökkäyksessä, jolloin 23 miehistönjäsentä sai surmansa. Alus joutui taisteluun keisarillisen laivaston hävittäjän kanssa lähellä Giliä Madoeiransalmessa pyrkiessään Jaavan antautumisen jälkeen Australiaan. Alus upposi 8. maaliskuuta vieden mukanaan pääosan aluksella olleista.

## Lähteet
*

### Viitteet
Tesmat

**Tesmat** (*Milium*) on heinäkasvien (Poaceae) heimoon kuuluva pieni kasvisuku. Tesmat ovat yksi- tai monivuotisia ja kooltaan erikokoisia heiniä. Kasvutavaltaan tesmat ovat pystyjä tai kohenevia ja niiden varret ovat kaljuja. Lehdet ovat leveydeltään vaihtelevia ja lehtitupet ovat pyöreitä sekä sileitä tai karheita. Lehtien kieleke on kalvomainen. Tesmojen kukintona oleva röyhy on kaikkiin suuntiin levittäytyvä sekä siirottava tai tuuhea. Tähkylät ovat yksikukkaisia ja muodoltaan pyöreitä. Tähkylöiden sisä- ja ulkokale ovat suunnilleen yhtä suuria. Ulkohelpeet ovat pyöreäselkäisiä, munanmuotoisia, teräväkärkisiä sekä viisisuonisia ja niissä ei ole vihnettä.

Tesmoja on viisi lajia, joista Suomessa tavataan yhtä, lehtotesmaa (*Milium effusum*). Ruotsissa tavataan lehtotesman lisäksi myös hietatesmaa (*Milium vernale*).

Koristekasvina myydään kultatesmaa (*Milium effusum* 'Aureum'), joka lehtotesmasta on jalostettu kellertävälehtinen lajike.

Tesmojen suvun nimi (*Milium*) tulee kreikan kielen sanasta *meline*, joka oli Herodotoksen yhdelle kasville antama nimi.

## Lajeja
* *Milium effusum* – lehtotesma eli tesma
* *Milium pedicellare*
* *Milium schmidtianum*
* *Milium transcaucasicum*
* *Milium vernale* – hietatesma 

## Lähteet
* Den virtuella floran: http://linnaeus.nrm.se/flora/mono/poa/miliu/welcome.html 

### Viitteet

## Aiheesta muualla
* Laji.fi: Tesmat (''Milium'')
* ITIS: ''Milium'' 
* United States Department of Agriculture (USDA): ''Milium'' 
* Flora of China: ''Milium''
Verso Food

**Verso Food Oy** on elintarvikealan yritys, joka kehittää ruokia suomalaisesta härkäpavusta. Yhtiö toimii pääosin brändinsä Beanitin nimellä. Beanit-brändin alle kuuluu myös Härkis, joka saapui markkinoille syyskuussa 2016. Yrityksen muita tuotteita ovat muun muassa Beanit Härkäpapusuikale ja Beanit Härkäpapumuru.

Verso Foodin tuotteet valmistetaan Kauhavalla vuonna 2019 avatussa tuotantolaitoksessa. Yhtiön toimisto sijaitsee Espoon Otaniemessä.

Verso Foodin liikevaihto vuonna 2018 oli 5,5 miljoonaa euroa.

Ratkaisutoimisto Seedi perusti yrityksen vuonna 2010 nimellä Nofu, mutta vuonna 2014 nimi muutettiin nykyiseen muotoon.

Maaliskuussa 2019 norjalainen säätiö-omisteinen Kavli osti Verso Foodin. Kavli-säätiö lahjoittaa vuosittain hyväntekeväisyyteen konsernin voitot, joita ei käytetä liiketoiminnan kehitykseen. Vuonna 2019 lahjoitettu summa oli 117,8 miljoonaa norjan kruunua , n. 11 miljoonaa euroa. Lahjoituksen kohteet ovat humanitaarinen työ, tutkimus ja kulttuuri.

Huhtikuussa 2021 Raisio osti Kavlilta Verso Food Oy:n koko osakekannan. Yrityskaupalla Raisio hankki kasviproteiinipohjaisten elintarvikkeiden markkinajohtajuuden Suomessa.

## Lähteet
Palaeeudyptes

**Palaeeudyptes** on sukupuuttoon kuollut suurten pingviinien suku paleogeenikaudelta. Minkään lajin edustajat eivät olleet kooltaan verrattavissa nykyisiin pingviinilintuihin, esimerkiksi *P. klekowskii* (eoseenin Antarktiksen niemimaalta) saattoi kasvaa jopa 160-senttiseksi. *P. antarcticus* oligoseenin Uudelta-Seelannilta oli ensimmäisenä kuvattu fossiilinen pingviini. Muita sukuun kuuluneita lajeja on kuvattu eoseenin Antarktiksen niemimaalta *(P. gunnari)* ja Uudelta-Seelannilta (*P. marplesi*); Nimellä *Palaeeudyptes* sp. tunnetut fossiilijäänteet on ajoitettu eoseenin Chilen ja Australian eteläosiin. Viimeaikaiset tutkimukset ovat osoittaneet ettei suku ole monofyleettinen taksoni ja viittaa läheiseen sukulaissuhteeseen Antarktikselta löydettyjen *Palaeeudyptes*-lajien ja *[[Inkayacu|Inkayacu paracasensiksen]]* (eoseeni Peru) välillä. On myös pidetty mahdollisena että Antarktiksen niemimaan lajit muodostavat yhden lajin, ja että *P. klekowskiin* ja *P. gunnarin* väliset erot (pääasiassa luiden koko) johtuvat hyvin muodostuneesta sukupuolidimorfismista.

## Lähteet
Mediapolis

**Mediapolis** on Tampereen Ristimäessä sijaitseva noin 30 media-alan organisaation ja yrityksen keskus. Mediapoliksen suurimmat yksittäiset toimijat ovat Yle, Tampereen ammattikorkeakoulu TAMK ja Tampereen seudun ammattiopisto Tredu.

## Lähteet
Air Antilles

**Air Antilles**  on guadeloupelainen lentoyhtiö. Se lentää reittilentoja 14 kohteeseen kotikenttänään Pointe-à-Pitren kansainvälinen lentoasema. Se perustettiin joulukuussa 2012 nimellä Air Antilles Express. Se on Air Guyane Expressin tytäryhtiö.

## Kohteet
Huhtikuussa 2017 Air Antilles lensi reittilentoja 14 kohteeseen.

* 
** Christ Church
* 
** Roseau
* 
** Punta Cana
** Santo Domingo
* 
** Pointe-à-Pitre (**solmukohta**)
* 
** Port-au-Prince
* 
** Fort-de-France

* 
** San Juan
* 
** Cayenne
* 
** Saint-Barthélemy
* 
** Castries
*  / 
** Grand Case
** Philipsburg
* 
** Miami

## Laivasto

Tammikuussa 2017 Air Antillesin laivastoon kuului seitsemän lentokonetta.

* 3 ATR 42-500
* 1 ATR 42-600
* 1 ATR 72-600 (1 tilauksessa)
* 2 de Havilland Canada DHC-6-300 Twin Otter

## Lähteet

## Aiheesta muualla
* Air Antillesin kotisivut
Spermidiini

**Spermidiini** (C7H19N3) on polyamiineihin kuuluva orgaaninen yhdiste. Yhdistettä tavataan muun muassa eläimissä, kasveissa ja mikro-organismeissa. Sillä on useita tärkeitä tehtäviä soluissa liittyen muun muassa solujen erikoistumiseen. Ensimmäisen kerran spermidiiniä eristettiin ihmisen spermasta.

## Biosynteesi ja biologinen rooli
Eliöt muodostavat spermidiiniä putreskiinista. Reaktiota katalysoiva entsyymi on spermidiinisyntaasi, joka siirtää aminopropyyliryhmän putreskiinille dekarboksyloidulta S-adenosyylimetioniinilta. Spermidiinistä voi muodostua spermiiniä spermiinisyntaasin katalysoimana. Spermidiini muodostaa komplekseja muun muassa DNA:n ja RNA:n kanssa. Spermidiini säätelee muun muassa solujen jakaantumista ja erilaistumista. Sillä on myös solujen ikääntymistä ehkäiseviä ominaisuuksia, jotka perustuvat muun muassa autofagosytoosin aktivoimiseen, lipidien aineenvaihdunnan säätelyyn ja tulehdusprosessien säätelyyn. Nisäkässoluissa spermidiinin pitoisuus on suurempi kuin putreskiinin tai spermiinin.

## Lähteet

## Aiheesta muualla
*DrugBank: Spermidine 
*Human Metabolome Database: Spermidine 
*Kyoto Encyclopedia of Genes and Genomes (KEGG): Spermidine 
*ChemBlink: Spermidine
Jacqueline Taïeb

**Jacqueline Taïeb** (s. 9. marraskuuta 1948 Tunis, Ranskan Tunisia) on tunisialaistaustainen ranskalainen laulaja ja lauluntekijä. Hän saavutti suurimman suosionsa pop- ja yé-yé-laulajana Ranskassa 1960-luvulla. 

## Elämä ja ura

Taïeb saapui Ranskaan vanhempiensa kanssa 8-vuotiaana. 12-vuotiaana hän aloitti laulujen säveltämisen kitaransa kanssa ja vuonna 1966 kykyjenmetsästäjä löysi Taïebin hänen laulaessaan ystäviensä kanssa. Saapuessaan Pariisiin hän teki sopimuksen Impact Recordsin kanssa ja julkaisi kappaleen ”7 heures du matin” vuonna 1967, josta tuli hänen suurin hittinsä Ranskassa. Taïeb äänestettiin parhaimmaksi tulokkaaksi Midemin musiikkifestivaaleilla Cannesissa kyseisen kappaleen saaman suosion johdosta. Kappale kertoo teinitytöstä, joka unelmoi Paul McCartneysta. 

1970-luvun alussa Taïeb piti tauon äänittämisestä. Vuonna 1988 hän kirjoitti kappaleen ”Ready to Follow You”, josta tuli kansainvälinen hitti yhdysvaltalaiselle laulajalle Dana Dawsonille. Singleä myytiin yli 500&nbsp;000 kappaletta ja albumia myytiin Ranskassa 300&nbsp;000 kappaletta.

## Diskografia
### Kappaleet
*1967: ”7 heures du matin”
*1967: ”Bienvenue au pays”
*1967: ”Ce soir je m’en vais”
*1967: ”La plus belle chanson”
*1967: ”Bravo”
*1967: ”Juste un peu d’amour”
*1967: ”On roule à 160”
*1967: ”Le cœur au bout des doigts”
*1967: ”Qu’est-ce qu’on se marre à la fac”
*1967: ”La première à gauche”
*1967: ”Bientôt tu l’oublieras”
*1967: ”Le printemps à Paris”
*1969: ”Bonjour Brésil”
*1969: ”On la connait”
*1969: ”À chacun sa vie”
*1969: ”Lui”
*1971: ”Il faut choisir”
*1971: ”Pourquoi t’es pas chez toi?”
*1978: ”Printemps à Djerba”
*1978: ”Et la vie”
*1979: ”Maman, jusqu’où tu m’aimes?”
*1979: ”Le p’tit air”
*1979: ”J’suis pas nette”
*1979: ”Qu’est-ce que je peux faire?”
*1980: ”Je cherche quelqu’un”
*1980: ”Dis-moi des bêtises”
*1983: ”Les chanteurs disent la vérité”
*1983: ”J’vais pas pleurer tout l’temps”
*2005: ”Mon chat”
*2005: ”Mon prince d’Internet”
*2007: ”Partir à Amsterdam”
*2015: ”Peace Love & Action”

## Lähteet
Procariama

**Procariama** on sukupuuttoon kuollut hirmulintujen heimoon kuulunut käärmekurkilintusuku. Se oli enintään metrin korkea ja verrattavissa kooltaan *[[Psilopterus|Psilopterukseen]]* ja *[[Paleopsilopterus|Paleopsilopterukseen]]*, muihin alaheimon Psilopterinae hirmulintuihin. *Procariama* on sen takia saattanut keskittyä pienempiin saaliisiin, jotka olivat liian pieniä *[[Devincenzia]]n* kaltaisille suurille hirmulinnuille. *Procariaman* fossiileja on löydetty Catamarcan maakunnasta Argentiinasta.

## Lähteet
Pariisin ampumavälikohtaus 2017

**Pariisin ampumavälikohtaus 2017** tapahtui, kun kolmea poliisia päin ammuttiin Avenue des Champs-Élysées -kadulla 20. huhtikuuta 2017. Yksi poliiseista kuoli ja kaksi loukkaantui. Terroristijärjestö Isis ilmoitti aluksi olleensa iskun takana. Seuraavana päivänä kuitenkin Ranskan viranomaiset tiedottivat, että  ampuja oli kertonut haluavansa tappaa poliiseita, mutta hänellä ei ollut ilmeisiä yhteyksiä islamistiradikalismiin.

## Tekijä
Tekijä on 39-vuotias mies ja kotoisin Pariisin itäisestä Chellesin esikaupungista. On myös uutisoitu, että hän on saattanut tulla Pariisiin junalla Belgiasta. Belgian viranomaiset sanovat kuitenkin, ettei heillä ole tästä tietoa. Hän oli jo aiemmin yrittänyt vahingoittaa poliiseja useita kertoja. Yritykset olivat jatkuneet monta vuotta. Hän oli Ranskan kotimaan turvallisuuden viraston DGSI:n seurannassa. Vuonna 2001 hän varasti aseella uhaten auton ja törmäsi sillä toiseen ajoneuvoon, jonka kyydissä oli poliisiharjoittelija. Harjoittelija yritti ottaa tekijän kiinni, mutta tekijä ampui poliisia ja erästä toista miestä aseellaan rintaan. Hän jäi kiinni myöhemmin.

Vankilassa tekijä hyökkäsi vartijan kimppuun, otti tältä aseen ja ampui useita laukauksia. Vuonna 2005 hän sai tuomion kolmesta murhan yrityksestä. Kaksi näistä kohdistui poliisiupseeriin. Vuoden 2017 helmikuussa mies pidätettiin jälleen, koska poliisi epäili hänen suunnitelleen poliisien murhaamista. Mies päästettiin kuitenkin vapaaksi vähäisten todisteiden takia.

Ranskan sisäisen turvallisuuden virasto Direction générale de la Sécurité intérieure (DGSI) oli seurannut hänen liikkeitään.

## Lähteet
Nastja Säde Rönkkö

**Nastja Säde Rönkkö** (s. 1985) on suomalainen nykytaiteilija. Hän työskentelee Helsingistä ja Lontoosta käsin. Rönkkö on valmistunut taiteen kandidaatiksi Lontoon Central Saint Martins -taidekoulusta vuonna 2008 ja maisteriksi Slade School of Fine Artista vuonna 2011. Slade School of Fine Artsissa opiskellessaan hän innostui performanssitaiteesta. 

Rönkkö työskentelee itsenäisesti. Hän on toiminut osana LaBeouf, Rönkkö & Turner -kollektiivia, jonka muut jäsenet ovat Shia LaBeouf ja Luke Turner. Rosa Kuosmanen kuvailee Framen sivuilla Rönkön teosten käsittelevävän usein yhteisöllisyyttä, läsnäoloa, läheisyyttä, inhimillistä vuorovaikutusta sekä sosiaalisia rituaaleja ja Rönkön ”projektit ilmenevät yleensä performanssin, videon, tekstin, internetin tai erilaisten sosiaalisten interventioiden muodossa, tai niiden yhdistelminä”.

Rönkkö valittiin Vuoden 2019 nuoreksi taiteilijaksi.

## Lähteet
Pilvari Pirtola

**Pilvari Pirtola** (s. 29. joulukuuta 1978 Helsinki) on suomalainen kuvataiteilija. Perinteisen kuvataiteen ja grafiikan lisäksi Pirtola tekee installaatioita ja performansseja sekä käyttää liikkuvaa kuvaa ja ääntä.

Pilvari Pirtola on valmistunut Kuvataideakatemiasta kuvataiteen maisteriksi vuonna 2008. Aikaisemmin hän on opiskellut myös tietojenkäsittelytiedettä ja musiikkitiedettä Helsingin yliopistossa.

Pirtola on palkittu useista videoteoksistaan ja demoistaan. Pilvari Pirtola on ITE-taiteen uranuurtajan Erkki Pirtolan poika.

## Teoksia
* ARS17: Otso Huopaniemi, Pilvari Pirtola: Kiasma Theatre – *Mind Machine*
*Pullotupa

## Lähteet
Jarkko Räsänen

**Jarkko Räsänen** (s. 1984) on suomalainen mediataiteilija. Räsänen on kehittänyt ohjelmiston, joka muokkaa käyttäjän lataamat kuvat digitaalisiksi maalauksiksi. Ohjelmisto pilkkoo käyttäjän lataamat kuvat ohuiksi viipaleiksi ja sommittelee ne uuteen järjestykseen niiden sisällön, kuten kirkkauden tai värien, perusteella. Räsäsen teos O.D.O. (Ordered Dance Online) on osa Kiasman ARS17+ Online Art -kokoelmaa.

## Teokset
* Caribean Blues (2016)
* Ordered Dance (2016)
* Pingpong (2016)
* Sodankylä (2016)
* O.D.O. (Ordered dance online) (2017) 

## Lähteet

## Aiheesta muualla
* Jarkko Räsäsen kotisivut 
* 
*
Hr. Ms. Eland Dubois (1936)

**Hr. Ms. Eland Dubois** oli Alankomaiden kuninkaallisen laivaston Jan van Amstel -luokan teräsrunkoinen miinanraivaaja, joka otettiin palvelukseen 1937.

## Valmistus

Alus tilattiin Gustolta Schiedamista ja sen köli laskettiin 21. maaliskuuta 1936. Alus laskettiin vesille 24. lokakuuta 1936 ja se otettiin palvelukseen 21. kesäkuuta 1937.

## Palvelus
Aluksen miehistö upotti aluksensa lähellä Gili Gentengiä 8. maaliskuuta 1942, kun vuotavat vesiputket tekivät paon Australiaan mahdottomaksi. Miehistö siirtyi *Hr. Ms. Jan van Amstelille*, jonka japanilaiset upottivat pakomatkalla.

## Lähteet
*

### Viitteet
Ilja Karilampi

**Ilja Karilampi** (s. 1983 Göteborg, Ruotsi) on ruotsalainen taiteilija. Hän asuu ja työskentelee Berliinissä ja Tukholmassa. Hän käsittelee töissään muun muassa nykyajan urbaania ihmistä ja tämän suhdetta massa- ja popkulttuuriin. Karilampi hyödyntää taiteessaan esimerkiksi logoja ja ikoneja. Hänen teoksensa käsittävät installaatioita, veistoksia ja mediataidetta.

Karilampi opiskeli Staatliche Hochschule für Bildende Künste, Städelschulessa Frankfurtissa ja Kungl. Konsthögskolanissa Tukholmassa. 

Karilampi on pitänyt useita yksityisnäyttelyitä, esimerkiksi pelkästään vuonna 2014 hänellä oli kymmenen näyttelyä eri puolilla maailmaa.   

Karilampi on mukana Kiasman Ars 17 -näyttelyssä Helsingissä.

## Lähteet

## Aiheesta muualla
* Taiteilijan kotisivut
Hr. Ms. Willem van Ewijck (1937)

**Hr. Ms. Willem van Ewijck** oli Alankomaiden kuninkaallisen laivaston Jan van Amstel -luokan teräsrunkoinen miinanraivaaja, joka otettiin palvelukseen 1937.

## Valmistus

Alus tilattiin P. Smitiltä Rotterdamista ja sen köli laskettiin 1936. Alus laskettiin vesille 22. helmikuuta 1937 ja se otettiin palvelukseen 19. heinäkuuta 1937.

## Palvelus
Alus upposi osuessaan itse laskemaansa miinaan Terschellingin lähellä 8. syyskuuta 1939. Aluksella sai surmansa 33 miestä.

## Lähteet
*

### Viitteet
Yung Jake

**Yung Jake** (oik. Jake Patterson, s. 1990 Yhdysvallat) on yhdysvaltalainen mediataiteilija ja rap-artisti. Hänen usein siteeratun väittämänsä mukaan ”Yung Jake syntyi internetissä vuonna 2011”. Yung Jaken taide koostuu muun muassa YouTube-videoista, joissa hip hop -lyriikat, sosiaalinen media, nykytaide ja nykyteknologia parodioivat ja vitsailevat arkijärjen ja internetyhteiskunnan ristiriidoille.

Yung Jaken teoksia on ollut esillä muun muassa Steve Turner Galleryssa Los Angelesissa, Art Berlin Contemporary -taidemessuilla, Sundancen festivaaleilla, Hammer-museossa, Redcatissa, MOCA:ssa ja Helsingissä Kiasman Ars 17 Hello World -näyttelyssä.

Yung Jake asuu ja työskentelee Los Angelesissa.

## Lähteet
Andrei Boguš

**Andrei Boguš** (s. 1987 Pietari, Venäjän SFNT, Neuvostoliitto) on venäläinen post-internet-suuntausta edustava taiteilija, joka asuu Helsingissä. Hän on opiskellut Helsingin Kuvataideakatemiassa, ja lisäksi hän on suorittanut psykologian kandidaatin tutkinnon Pietarissa.

Boguš hyödyntää töissään internetistä löydettyä ainesta, kuten Tumblr-yhteisöjä, sosiaalisen median käyttöliittymiä, nykymuotia ja mainonnan estetiikkaa. Näistä hän luo erilaisilla digitaalisilla menetelmillä todellisessa maailmassa olemassa olevia asioita ja pintoja. Hän tekee myös installaatioita, esimerkiksi suuria tulosteita puoliabstrakteista sommitelmista ja kuvastoltaan vääristyneitä verkkosivuja.

Bogušin teos *Proposal for image placement* on esillä Kiasmassa Ars17-näyttelyssä. Hänellä on ollut yksityis- ja parinäyttelyitä Venäjällä, Suomessa, Italiassa ja Virossa, esimerkiksi Suomen valokuvataiteen museossa vuonna 2016. Lisäksi hänen töitään on ollut esillä erilaisissa näyttelyissä ympäri maailman.

## Lähteet

## Aiheesta muualla
* Bogušin kotisivut  
* Andrei Bogušin videohaastattelu
Tuomo Rainio

**Tuomo Rainio**  (s. 1983 Espoo) on kokeellisen digitaalisen kuvan parissa työskentelevä suomalainen taiteilija. Rainion teokset käsittelevät usein kuvan rakentumista tai sen purkamista ja hän käsittelee kuvia itse kehittelemiensä tietokoneohjelmien avulla. Rainion teos *Gravitation wave* on osa ARS17+ Online Art -kokoelmaa. Teos käyttää LIGOn (Laser Interferometer Gravitational-wave Observatory) gravitaatioaaltoja  koskevaa dataa.

## Teokset
* Ascension (2007)
* Untitled (Gravitation wave) (2016)

## Lähteet

## Aiheesta muualla
* Tuomo Rainion kotisivut
*
Pink Twins

**Pink Twins** on suomalainen taiteilijaduo, jonka muodostavat veljekset Juha Vehviläinen (s. 1978) ja Vesa Vehviläinen (s. 1974). Kuvataidetta ja musiikkia videotaiteessaan yhdistelevä, Helsingissä toimiva duo on ollut aktiivinen vuodesta 1997. Pink Twinsin teoksia on esitetty näyttelyissä ja festivaaleilla jokaisella mantereella ja live-esiintymisiä nähty Euroopassa, Amerikoissa, Aasiassa ja Australiassa.

Pink Twinsin taide on tyypillisesti videoinstallaatioiden muodossa, mutta duo tunnetaan myös näyttävistä live-esiintymisistään. Pink Twins julkaisee musiikkiaan myös Spotify-, Apple Music- ja SoundCloud-musiikintoistopalveluissa.

Vuonna 2015 Pink Twins oli ehdolla Ars Fennica -palkinnon saajaksi.

## ARS17
Kiasman ARS17-näyttelyn  verkkonäyttelyssä oli esillä Pink Twinsin teos *Infinity* (2017). Ääniteos oli miksausalusta, jolla kuka tahansa voi versioida ja yhdistellä sekä julkaista Pink Twinsin äänitaiteesta uusia teoksia.

*Infinity* on hankittu Kiasman online-taiteen kokoelmiin.

## Lähteet

## Aiheesta muualla
* Pink Twinsin kotisivut
* Helsingin Sanomat, verkkolehti 16.12.2014: "Ars Fennica -taidepalkinnosta kilpailee tänä vuonna neljä suomalaista taiteilijaa ja yksi taiteilijapari" http://www.hs.fi/kulttuuri/art-2000002785636.html (vierailtu 21.4.2017)
Florian Meisenberg

**Florian Meisenberg** (s. 1980 Berliini) on saksalainen kuvataiteilija ja mediataiteilija. Meisenberg on opiskellut Düsseldorfin taideakatemiassa sekä Skowhegan School of Painting & Sculpture -koulussa. Meisenbergin teoksiin kuuluu maalauksia, veistoksia sekä videotaidetta.   

Meisenberg on pitänyt omia näyttelyitä muun muassa New Yorkissa, São Paolossa, Lontoossa sekä useassa saksalaisessa kaupungissa.

Meisenbergin videoteoksia oli esillä Kiasman ARS17 -näyttelyn verkkotaidekokoelmassa ARS17+ Online Art. Videosarjassa Meisenberg näyttää, miten digitaalista kuvaa voidaan manipuloida lähdekoodia muuttamalla. Meisenberg lisää jpg-kuvien lähdekoodiin filosofisia lainauksia, jotka aiheuttavat sattumanvaraisia muutoksia kuvissa. Muokattavat valokuvat tulevat niin mainosmaailmasta kuin taidehistoriastakin. Meisenberg manipuloi muun muassa Henri Matissen teosta sekä valokuvaa Jackson Pollockista. Videosarjassa Meisenberg pohtii kuvan olemusta ja digitaalisuuden vaikutusta luomusprosessiin. Loppujen lopuksi värikenttiin ja pikseleihin muuttuneet kuvat muistuttavat kaikki toisiaan.  

## Lähteet

## Aiheesta muualla
* Florian Meisenberg 
* Florian Meisenberg Vimeossa
Hito Steyerl

**Hito Steyerl** (s. 1966 München) on saksalainen taiteilija ja elokuvantekijä. Hänen teoksensa ovat usein videoinstallaatioita, jotka käsittelevät muun muassa mediaan, teknologiaan, poliittiseen väkivaltaan ja kuvien maailmanlaajuiseen kiertoon liittyviä kysymyksiä. Steyerl tunnetaan myös kirjoittajana ja luennoitsijana. 

Vuonna 2017 ArtReview-lehti nimesi Steyerlin vuoden vaikutusvaltaisimmaksi taiteilijaksi vuosittaisella Power 100 -listallaan.

## Steyerl Suomessa
Steyerlin kaksi videoinstallaatiota, *Factory of the Sun* (2015) sekä *How Not to be Seen: A Fucking Didactic Educational .MOV File* (2013) oli esillä Kiasman ARS17-näyttelyssä.

Vuosina 2012–2013 Steyerl toimi vierailevana professorina Kuvataideakatemiassa Helsingissä.

## Lähteet

## Aiheesta muualla
* Hito Steyerl’s ''HOW NOT TO BE SEEN: A F**king Didactic Educational .MOV File''. MoMA:n blogi. Viitattu 21.4.2017.
* Sun, Sky, Screen and Cloud. Kunstkritikk. Viitattu 21.4.2017.
Post-internet

**Post-internet**-taide on internet-keskeisessä ympäristössä ja siitä tietoisena luotua taidetta. Se ei kuitenkaan ole sananmukaisesti taidetta internetin jälkeisestä ajasta. Sen keskiössä on internettietoisuus ja internet mielentilana. Yleisesti sen on kuvailtu olevan taidetta internetin vaikutuksesta estetiikkaan, kulttuuriin ja yhteiskuntaan. 

Post-internet ei ole pelkästään taidetta internetistä, vaan internetin työkaluja hyödynnetään muiden aiheiden käsittelyssä. Kun internet-taiteilijat tekivät taidetta verkkoon, post-internet-taiteilijat tekevät digitaalisin keinoin taidetta verkon ulkopuolelle.

Käsite sai alkunsa Marisa Olsonin, Gene McHughin ja Artie Vierkanin keskustellessa internettaiteesta.

## Lähteet
Metamodernismi

**Metamodernismi** on taiteen suuntaus, joka on etsiytynyt myös liike-elämän analysointiin. 

Vuonna 2010 julkaistussa esseessään *Notes on Metamodernism* kulttuuriteoreetikot Timotheus Vermeulen ja Robin van den Akker määrittelevät metamodernin "värähtelyksi modernistisen innostuneen sitoutuneisuuden sekä postmodernin ironisen irtonaisuuden välillä, värähtelyksi toivon ja melankolian, naiiviuden ja tietämisen, empatian ja apatian, yhtenäisyyden ja moninaisuuden, totaalisuuden ja fragmentoituneisuuden sekä puhtauden ja epäselvyyden välillä. He huomauttavat, ettei värähtely ole tasaista, vaan ennemminkin heiluriliikkeen kaltaista, jossa innostus muuttuu fanatismiksi, fanatismi ironiaksi, ironia apatiaksi ja apatia taas innostukseksi. Metamoderni haluaa tietoisesti olla irti ajasta ja paikasta ja viitata moniin aikoihin ja paikkoihin samanaikaisesti: tavoitella alati pakenevaa horisonttia". 

Taidepiirit innostuivat van den Akkerin ja Vermeulenin ajatuksista. Läpimurto koettiin marraskuussa 2011, kun New Yorkin Museum of Arts and Design (MAD) toi avajaisiin van den Akkerin ja Vermeulenin näkemykseen pohjautuvan näyttelyn No More Modern: Notes on Metamodernism. Mukana oli töitä muun muassa Guido van der Werveltä, Mariechen Danzilta ja Pilvi Takalalta. 

Suomessa metamodernismi on terminä vielä ottamassa ensiaskeleitaan. Silti se on jo ehditty kääntää uusviattomuudeksi tai -vilpittömyydeksi. Poliittinen blogisti Lilja Tamminen julkaisi alkuvuodesta 2017 suomenkielisen metamodernismia esittelevän artikkelin, jossa hän tulkitsee käsitettä yhteiskunnallisesta näkökulmasta. 

Runoilija Satu Erra mainitsee metamodernismin käsitellessään Käärijän Suomen euroviisukappaletta Cha cha cha. Hän viittaa kirjallisuudentutkija Anna Hellen analyysiin Eino Santasen runoudesta. Erran mukaan Helle tähdentää metamodernismissa huojuntaa vilpittömyyden ja ironian sekä toisaalta autenttisuuden ja keinotekoisuuden paljastamisen välillä. Tätä huojuntaa ilmentää Cha cha cha, jossa ironian uhri on mies tai kuka tahansa ihminen, joka vapautuakseen juo kaksin käsin. Hän toteaa kuitenkin, että taustalla on nähtävissä yhteiskunnallisia kysymyksiä työelämän paineista ja miehelle kohdistetuista odotuksista.

## Lähteet
David Blandy

**David Blandy** (s. 1976) on englantilainen taiteilija, joka on tunnettu digitaalisesta taiteesta. Hänen taideoppilaitoksensa ovat Slade School of Fine Art ja Chelsea College of Art and Design Lontoossa. Hän hyödyntää taiteessaan aineksia eri kulttuurisista ilmiöistä, kuten hip hop ja soul-musiikki, manga ja anime sekä tietokonepelit. 

Blandyn tuotantoon kuuluu videotaidetta, performansseja ja  sarjakuvia, jotka käsittelevät hänen ongelmallista suhdettaan populaarikulttuuriin ja tuovat esiin fantasian ja todellisuuden välisen liukuvan rajan ja jännitteen jokapäiväisessä elämässä. Blandy etsii kulttuurista asemaansa maailmassa. Hänen teoksensa kysyvät humoristisesti, kuinka paljon ihmisen minä on massamedian muodostama, ja onko ihmisellä identiteettiä sen ulkopuolella.   

Liityttyään Grizedale Arts -yhteisöön vuonna 2004 Blandy on jatkanut tutkimustaan videoperformanssissaan "Barefoot Lone Pilgrim" , jossa hän yhdistää todellisen elämän ja virtuaaliseikkailut. Pukeutuneena buddhalaisen Shaolin-munkin asuun, kannettava nauhuri kädessään, hän on ollut erakkona 18. vuosisadan puistossa Surreyssa, tehnyt amerikkalaisen road-tripin ja etsinyt paikkoja, joilla on yhteyksiä soul-musiikkiin New Yorkissa. Yhdellä pyhiinvaellusmatkalla Blandyn munkki etsi Pohjois-Englannin järvialueella "Järvien soulia" (2005) kulkien kahden levykaupan väliä. Todellisiin matkoihinsa Blandy liittää katkelmia elokuvista ja televisio-ohjelmista. Blandy on tehnyt yhteistyötä myös nuorten kanssa dokumenttien ja vaihtoehtoisten videoteosten luomiseksi. "Radio Nights" on syntynyt yhdessä Queen's Parkin nuorten kanssa, ja se tutkii läntisen Lontoon runsasta radiokulttuuria.

Blandy asuu ja työskentelee Lontoossa ja Brightonissa. Hän on hyvin tuottelias taiteilija, ja hänen teoksiaan on ollut esillä Englannin lisäksi eri puolilla maailmaa taidemuseoissa, gallerioissa ja yksityis- ja ryhmänäyttelyissä.   

## Blandyn näyttelyt Suomessa
Kiasman Ars 17+ Online Art -näyttelyssä  on esillä David Blandyn kuusi lyhyttä videota: Jää, Raunio, Sumu, Kuu, Meri ja Auringonlasku (2015), joissa hän on käyttänyt lähtökohtana Caspar David Friedrichin romantiikan ajan maalauksia. Teoksissa pikselöity mieshahmo - Blandyn alter ego - vaeltaa raunioiden tai jään keskellä, sumuisessa vuoristossa tai meren rannalla. Blandy on huomannut videopelejä pelatessaan yhtäläisyyksiä Friedrichin maisemakäsitteen kanssa ja muuttanut ne ikään kuin klassisiksi taistelupelien tapahtumapaikoiksi. Niissä korostuu kuitenkin yksinäisyys ja kadottamisen tunne. Teosten taustamusiikki lisää niiden melankolista henkeä. Lisäksi Kiasman kokoelmissa on Blandyn videoinstallaatio "Crossroads" (2009). Hän osallistui Kiasman näyttelyyn "Thank you for the music" vuonna 2012 sekä Porin taidemuseon näyttelyyn "Phenomena" vuonna 2008. 

Teoksissa korostuu taiteilijan omakuvallinen, yksinäinen hahmo etsimässä itseään ja kulttuurisia vaikutteitaan maisemassa, mikä on Blandyn tuotannon toistuva avainteema. 

## Lähteet

## Aiheesta muualla
* David Blandyn kotisivu
Ed Fornieles

**Ed Fornieles** (s. 1983 Iso-Britannia) on Lontoossa asuva videotaiteilija. Hän opiskeli Oxfordin yliopistossa.  

Fornielesin taide hyödyntää internetiä ja sosiaalista mediaa. Hänen teoksensa *Bathing* on osa Kiasman ARS17+ Online Art -kokoelmaa.  

Fornieles seurusteli kymmenen vuotta näyttelijä Felicity Jonesin kanssa, he erosivat vuonna 2013. 

## Teokset
* Bathing (2015)
* Climbing (2015)
* Falling (2015)
* Sitting (2015)
* Sleeping (2015)
* Swimming (2015)

## Lähteet

## Aiheesta muualla
* Ed Fornielesin kotisivut
* Ed Fornieles (Carlos / Ishikawa Gallery)
Ángelos Pléssas

**Ángelos Pléssas** (, kansainvälisesti usein **Angelo Plessas**, 1974, Kreikka) on kreikkalainen internettaiteilija. Pléssaksen *Homo Cybersphericus* -teos on osa ARS17+ Online Art -kokoelmaa.

## Teokset
* *Homo Cybersphericus*

## Lähteet

## Aiheesta muualla
* Ángelos Plessaksen kotisivut
Pyykyyhkyt

**Pyykyyhkyt** (*Alopecoenas*) on kyyhkyjen heimoon kuuluva lintusuku. Se sisältää aiemmin haavakyyhkyihin (*Gallicolumba*) luettuja lajeja. Pyykyyhkyt asuttavat Oseaniaa ja Indonesiaa siten, että wetarinpyykyyhkyt Timorilla ovat läntisimmät, tuamotunpyykyyhkyt Gambiersaarilla itäisimmät ja eteläisimmät ja mariaanienpyyhkyt Saipanilla pohjoisimmat pyykyyhkyt.

Pyykyyhkyt ovat noin rastaan kokoisia pääosin metsissä eläviä lintuja. Ne oleskelevat enimmäkseen maassa. Useimmista lajeista tiedetään erittäin vähän ja monet niistä ovat uhanalaisia. Erityisen alttiita häviämiselle niistä tekee niiden sopeutuminen maaelämään, ja siten haavoittuvaisuus ihmisten mukana levinneille tulokaslajeille. Koska suvun linnut asuttavat saaria, ovat niiden levinneisyysalueet jo lähtökohtaisesti pieniä.

## Lajit
* Wetarinpyykyyhky (*Alopecoenas hoedtii)*                
* Valkorintakyyhky (*Alopecoenas jobiensis*)               
* Karoliinienpyykyyhky (*Alopecoenas kubaryi*)           
* Tuamotunpyykyyhky (*Alopecoenas erythropterus*)   
* Mariaanienpyykyyhky (*Alopecoenas xanthonurus*)   

* Piilopyykyyhky (*Alopecoenas stairi*)                       
* Santacruzinkyyhky (*Alopecoenas sanctaecrucis*)     
           
* Salomoninkyyhky (*Alopecoenas salamonis*)          
* Marquesasinpyykyyhky (*Alopecoenas rubescens*)     
* Pronssipyykyyhky (*Alopecoenas beccarii*)               
* Palaunpyykyyhky (*Alopecoenas canifrons*)              

## Lähteet
Khaos Publishing

**Khaos Publishing Oy** on julkaisija Iina Eskon vuonna 2014 perustama kulttuurikustantamo. Kustantamo aloitti julkisen toimintansa 2015 perustamalla verkkokaupan itsenäisille julkaisijoille kesäkuussa ja julkaisemalla syksyllä ensimmäisen oman teoksensa. Vuosina 2016-2020 Khaos Publishing ylläpiti kivijalkakirjakauppaa Kosminen-kulttuuritilan yhteydessä Helsingissä ensin Eerikinkadulla ja myöhemmin Pursimiehenkadulla.

### Julkaistuja teoksia
* Grey Mélange, 2023, Aura Saarikoski, 
* Almost All the Flowers in My Mother’s Garden, 2022, Hilla Kurki, 
* Wasted Years – Sad, sexy, and artist-run, 2020, toim. Sorbus, 
* Kone-Suomi, 2017, toim. Kalle Kinnunen, 
* One-Dog Policy, 2016, Maija Astikainen, 
* Muistaks ku jotain mut sit ei mitään, 2016, Elmeri Terho, 
* History of Ukkeli, 2016, Teemu Keisteri, 
* Tekken-antologia, 2015, Juho Hänninen, 

## Lähteet
* Körkkö, Hilla: Hidasta lukemista https://www.hs.fi/nyt/art-2000008444388.html Helsingin Sanomat 9.12.2021
* Sorbus: WASTED YEARS – Sad, sexy and artist-run (Khaos Publishing 2020) kokoaa yksiin kansiin Sorbus-gallerian loiston vuodet. Kuosmanen, Rosa. Edit Media 20.10.2020
* Uusi kustantamo levittää itsenäisten kirjailijoiden töitä. Mattila, Ilkka. Helsingin Sanomat 25.06.2015
* Tee-se-kirja-itse. Jussila, Veera. Ylioppilaslehti 21.12.2016
* A space for us. Forss, C. & Jones, M. Around Journal 16.02.2017
* Kirja-arvostelut: Musiikkikirjojen syksy on täynnä miehisiä tarinoita – HS:n kriitikot valikoivat kiinnostavimmat Helsingin Sanomat. 4.11.2017. Viitattu 17.11.2017.
* Jokelin, Jantso: Suomalaisen konemusiikin tarina on täynnä vaaran tuntua ja vimmaista bailaamista metsissä – Nyt sitä vie maailmalla eteenpäin Alma  - Aamulehti Aamulehti. 23.10.2017. Viitattu 17.11.2017.
* Korpijaakko, Nadja: Vieraana Kalle Kinnunen: Weekend-festivaali antaa konemusan pop-puoleen loistavan katsauksen yle.fi. 16.11.2017. Viitattu 17.11.2017.
* Raivio, Herman: Kone-Suomi katsoo urbaania musiikki-ilmiötä sisältäpäin – Siitä on kirjalle sekä etua että haittaa Suomenkuvalehti.fi. 12.11.2017. Viitattu 17.11.2017.
* ”Koirille lässytetään kuin vauvoille” –koirakuvaaja varoittaa eläinten väärinymmärryksestä. Frilander, Aino. Helsingin Sanomat 15.01.2017
* Nämä asiat opin suomalaisten nuorten miesten peloista ja kaipauksesta lukemalla kaksi uutta runokirjaa, toisen Paperi T:ltä. Sarhimaa, Jutta. Nyt.fi 29.09.2016
* Tämä mies piirsi puistossa työttömänä ukkelin, tuli siitä maankuuluksi ja valloittaa nyt Japania Windows 95 -miehenä. Ylitalo, Marko. Nyt.fi 30.04.2016
* Kuukauden kirje: Tekken antologia. Kasper Diem -blogi 03.03.2016

## Aiheesta muualla
* http://khaospublishing.com
* http://kosminen.info
Nandita Kumar

**Nandita Kumar** (s. 1981 Pamplemousse, Mauritius) on intialainen taiteilija. Hän asuu Mumbaissa ja Aucklandissa. Hänen teoksensa koostuvat videoista, interaktiivisista veistoksista, maalauksista ja animaatioista. Teokset käsittelevät muun muassa ihmisen suhdetta luontoon, kaupungistumista ja teknologiaa. Kumar oli mukana Kiasman Ars 17 -näyttelyssä Helsingissä.

## Lähteet
Hr. Ms. Pieter Florisz (1937)

**Hr. Ms. Pieter Florisz** oli Alankomaiden kuninkaallisen laivaston Jan van Amstel -luokan teräsrunkoinen miinanraivaaja, joka otettiin palvelukseen 1937.

## Valmistus

Alus tilattiin P. Smitiltä Rotterdamista ja sen köli laskettiin 22. marraskuuta 1936. Alus laskettiin vesille 11. toukokuuta 1937 ja se otettiin palvelukseen 13. syyskuuta 1937.

## Palvelus
Aluksen miehistö upotti aluksensa 14. toukokuuta 1940 Enkhuizenissa Alankomaiden antauduttua. Saksalaiset nostivat hylyn ja se liitettiin Saksan laivastoon. Alus muutettiin joulukuussa 1940 torpedoiden keräysalukseksi, jolloin se nimettiin *M-551*:ksi.

Alus päällikkönään Oberleutnant zur See der Reserve Helmut Langer liitettiin elokuussa 1944 27. sukellusvenelaivueeseen, joka vastasi sukellusvenetaktiikan koulutuksesta. Alus palautettiin Alankomaiden laivastolle 1945 ja se kunnostettiin Rijkswerf Willemsoordilla Den Helderissä.

Alus otettiin palvelukseen alkuperäisellä nimellään vuoden 1946 puolivälissä ja se oli kalastuksenvalvonta-aluksena. Alus lähti 16. syyskuuta 1947 partioalukseksi Hollannin Itä-Intiaan, jossa se myöhemmin palveli Surabayaan sijoitetussa 1. laivueessa miinanraivaajana. Paluunsa jälkeen alus muutettiin puominvalvonta-alukseksi ja se poistettiin alusluettelosta vuonna 1961.

Alus siirrettiin Zeekadetkorps Nederlandille IJmuideniin vuonna 1962. Alus poistettiin palveluksesta syyskuussa 1976 ja se myytiin romutettavaksi Stolk's Handelsonderneming B.V.:lle Hendrik-Ido-Ambachtiin. Alus kuitenkin makasi ankkurissa useita vuosia.

Aluksen höyrykone poistettiin kesäkuussa 2005 ja se siirrettiin vanhaan rahtialukseen *C. Bosmaniin*. Heinäkuussa 2006 höyryvinssi myytiin samaan alukseen asennettavaksi. Aluksen muitakin osia on säästynyt. S-luokan fregatin Pieter Floriszin ensimmäinen miehistö ostivat osia aluksesta. Lopulta aluksen hylky romutettiin vuonna 2006.

## Lähteet
*

### Viitteet
Tannankyyhky

**Tannankyyhky** (*Alopecoenas ferrugineus*) on sukupuuttoon kuollut kyyhkylaji jota esiintyi Tannan saarella Vanuatulla. Se tunnetaan vain Forsterin maalauksesta vuodelta 1774.

## Lähteet
Jon Rafman

**Jon Rafman** (s. 1981, Kanada) on kanadalainen kuvataiteilija. Kolme Rafmanin teosta on esillä Kiasman ARS17-näyttelyssä. Rafmanin *Oh the humanity* -teos on osa ARS17+ Online Art -kokoelmaa.

## Teokset
* *Oh the humanity* (2015)

## Lähteet

## Aiheesta muualla
* Jon Rafman:n kotisivut
Salomoninkyyhky

**Salomoninkyyhky** (*Alopecoenas salamonis*) on sukupuuttoon kuollut kyyhkylaji, jota tavattiin Salomonsaarilla. Se tunnetaan vain kahden yksilön perusteella. Yksi löytyi Makiralta vuonna 1882, ja toinen Ramokselta vuonna 1927. Vaikka Makiran sijainti kyseenalaistettiin, se on kuitenkin voimassa. Yritykset löytää laji Makiralta ovat olleet menestyksettömiä. Uudet yritykset lajin löytämiseksi Ramokselta epäonnistuivat, eivätkä maanomistajat tunteneet lajia. Enää ei ole epäilystä siitä, että lajin viimeinen edustaja on kuollut, mahdollisesti jonkin aikaa sitten. On uskottavaa, että salomoninkyyhky on aikoinaan asuttanut myös muita alueen saaria. Laji on voinut kierrellä pienillä saarilla, kun tilapäiset linnut ilmaantuivat suuremmille saarille, tai sitten nämä kaksi yksilöä vain edustivat heikentyneen kannan viimeisiä yksilöitä. 

## Lähteet
Charles Richardson

**Charles Richardson** (s. 1979, Iso-Britannia) on brittiläinen kuvataiteilija, joka käyttää kolmiulotteisia kuvia osana teoksiaan. Richardsonin teoksia on osana Kiasman ARS17+ Online Art -kokoelmaa.

## Teokset
* 27th March (2015)
* Carramesh (2015)
* Extra (2015)
* Friend (2015)
* HEADBONE (2015)
* Needles (2015)
* Vanish (2015)

## Lähteet

## Aiheesta muualla
* Charles Richardsonin kotisivut 
* Charles Richardson Vimeossa
*
Juha van Ingen

**Juha van Ingen** (s. 1963, Suomi) on suomalainen taiteilija. Juha van Ingenin teos ASLAP (2015) on osa Kiasman ARS17-näyttelyä ja teos Web-Safe osa ARS17+ Online Art -kokoelmaa.

## Teokset
* Web-Safe ((1999 - 2000))
* AS Long As Possible (ASLAP) ((2015))
* Inter_active (Black and White) ((2016))
* (Dis)Integrator (1992)
* Nature morte - Still life (2007)
* Web Safe (videocolourscape) (2008)

## Lähteet

## Aiheesta muualla
* Juha van Ingenin kotisivut
* 
*
Shamshi-Adad V

**Shamshi-Adad V** toimi Assyrian kuninkaana arviolta vuosina 824–811 eaa. 

## Perhe

Hän oli Salmanassar III:n poika ja seuraaja. Hänellä oli vaimonaan kuningatar nimeltä Shammuramat (Tunnetaan myös nimellä Semiramis) Hänellä oli ainakin yksi poika, Adad-nirari III.

## Valtakausi

Shamsi-Adadin hallituskauden ensimmäisinä vuosina oli vakavia taisteluja hänen isänsä Salmanassar III:n perinnöstä. Kapinaa johti Shamshi-Adadin veli Assur-Danin-pal, kapina oli puhjennut jo Salmanassar III:n hallituskauden lopulla ja jatkui Shamsi-Adadin viidenteen hallitusvuoteen saakka. Tällainen suvun sisäinen kiistely heikensi Assyrian valtakuntaa useiden vuosikymmenien ajan, kunnes Tiglat-Pileser III toi uudistuksia Assyrian hallintoon.

Myöhempinä vuosinaan Shamsi-Adad kampanjoi Mesopotamiassa Babyloniaa vastaan useampaan otteeseen.

## Lähteet
Wizardry

**Wizardry** on Sir-Techin kehittämä roolipelisarja, jota pidetään Ultima-sarjan ohella lajityypin syntyyn merkittävästi vaikuttaneena.

Sarjan ensimmäinen peli **' on julkaistu vuonna . Pelin kehittivät Robert J. Woodhead ja Andrew C. Greenberg.

Sarjaa pidetään yhtenä lajityypin määrittelijöistä ''[[Ultima]]n'' ja ''[[Might and Magic]]''-sarjan ohella.

== Pelit ==

* **' (1981), Apple II, FM-7
* **' (1982), Apple II, FM-7
* **' (1983), Apple II, FM-7
* **' (1987), Apple II, FM-7
* ''[[Wizardry V: Heart of the Maelstrom]]'' (1988), Apple II, NEC PC-98
* **' (1990), Amiga, MS-DOS, FM-Towns
* **' (1992), MS-DOS, FM-Towns
* ''[[Wizardry 8]]'' (2001), Windows, Macintosh

=== Spin-offit ===
Sarjaan on tehty Japanissa useita ''spin-off'' pelejä:
*''Wizardry Gaiden: Jo''ō'' no Junan'' (1991) – [[Game Boy]]
*''Wizardry Gaiden II: Kodai Koutei no Noroi'' (1992) – Game Boy
*''Wizardry Gaiden III: Yami no Seiten'' (1993) – Game Boy
*''Wizardry Gaiden IV: Taima no Kodō'' (1996) – SNES
*''Nemesis: The Wizardry Adventure'' (1996) - IBM PC, Windows, Saturn
*''Wizardry Dimguil'' (2000) – PlayStation
*''Wizardry Empire'' (2000) – Game Boy Color
*''Wizardry Empire: Ikoshie no Oujō'' (2000) - PlayStation, PC
*''Wizardry Empire II: Fukkatsu no Tsue'' (2002) – Game Boy Color
*''Wizardry Empire II: Oujō'' no Isan (2002) - PlayStation
*''Wizardry Empire II PLUS: Oujō'' no Isan (2004) - PC
*''Wizardry Empire III: Haō no Keifu'' (2003) – [[PlayStation 2]]
*''Wizardry Chronicle'' – Microsoft Windows
*''Wizardry Summoner'' (2001, julkaissut [[Natsume]]) – [[Game Boy Advance]]
***' (nimi Yhdysvalloissa, *Busin: Wizardry Alternative* Japanissa) (2001) – PlayStation 2
**Busin 0: Wizardry Alternative Neo* – PlayStation 2
**Wizardry Traditional* – mobiilipeli
**Wizardry Traditional 2* – mobiilipeli
**Wizardry Xth Academy of Frontier* (2005) – PlayStation 2
**Wizardry Asterisk: Hiiro no Fūin* (2005) – Nintendo DS
**Wizardry Gaiden: Sent*ō* no Kagoku* (2005) – PlayStation 2
**Wizardry Summoner* (2005) – PlayStation 2
**Wizardry Xth2 UNLIMITED STUDENT* (2006) – PlayStation 2
**Wizardry Empire III: Haō no Keifu* (2007) – PSP
**Wizardry Torawareshi Tamashii no Meikyū* (**') (2009) – PSN
*''Wizardry Seimei no Kusabi'' (myös nimillä ''Wizardry: Wedge of Life'', ''Wizardry: Pledge of Life'' ja ''Wizardry: Seimei no Kusabi'') (2009) – DS
*''Wizardry Bōkyaku no Isan'' (2010) – DS
*''Wizardry Torawareshi Bourei no Machi'' (**') (2011) – PSN
**[[Wizardry Online]]* (2012) – MMORPG, Windows

## Lähteet

## Aiheesta muualla
* Pelisarja MobyGamesissä
Mercedes-Benz GLA-sarja (X156)

**Mercedes-Benz X156** on Mercedes-Benz GLA-sarjan ensimmäisen sukupolven malli, jota valmistettiin vuosina 2013–2019. Se perustuu tekniikaltaan A-sarjaan (W176). Samalle pohjalevylle perustuu myös Infiniti QX30. Mallin seuraajaksi tuli H247.

Vuoden 2014 Euro NCAP -kolaritestistä X156 sai tulokseksi täydet viisi tähteä.

GLA-sarjan ensimmäinen sukupolvi esiteltiin Frankfurtin autonäyttelyssä syyskuussa 2013. Pienen kasvojenkohotuksen kokenut malli esiteltiin tammikuussa 2017 Detroitin autonäyttelyssä. Uudistukset kohdistuivat puskureihin ja etusäleikköön. Lisäksi auton maavara kasvoi 30 millimetrillä. 
 

## Lähteet

## Aiheesta muualla
Imabari

**Imabari** () on Japanin kaupunki Shikokun saarella Ehimen prefektuurissa. Se sijaitsee Seton sisämeren rannalla prefektuurin pohjoisosassa pääkaupunki Matsuyaman koillispuolella. Kaupungissa on 165&nbsp;061 asukasta (vuonna 2015) ja sen pinta-ala on 419,13 neliökilometriä. 

Imabarissa sijaitsi muinoin Iyon provinssin pääkaupunki (*[[kokufu]]*). Se toimi keskiajalla *[[Murakami-suigun]]*-merirosvojen tukikohtana ja kehittyi myöhemmin Edo-kaudella 1600–1800-luvuilla Imabarin daimiokunnan linnanaluskaupunkina. Kaupunkioikeudet Japanin nykyisen kunnallishallinnon puitteissa Imabarille myönnettiin vuonna 1920. Sinne syntyi telakkateollisuutta sekä pyyhkeiden tuotantoa ja muuta tekstiiliteollisuutta; siellä tuotetaan noin puolet Japanin pyyhkeistä. 100&nbsp;000 asukkaan rajan Imabari ylitti vuonna 1962, ja siitä tuli vuonna 2005 Ehimen prefektuurin toiseksi suurin kaupunki, kun siihen liitettiin useita ympäristön kuntia. Kaupungin merkittävimpiin nähtävyyksiin kuuluvat Imabarin linna ja Ōyamazumin pyhäkkö. Se toimii Onomichiin johtavan Shimanami-kaidō-saaristotien lähtöpaikkana. Imabaria palvelee JR Shikokun Yosan-linja.

## Kuvia

Tiedosto:Imabari casrtle5.JPG|Imabarin linna
Tiedosto:Kurushima-Kaikyo Bridge and Strait2.jpg|Shimanami-kaidō-saaristotiehen kuuluva Kurushima-kaikyō-silta


## Lähteet

## Aiheesta muualla

* Kaupungin internetsivut
Nabonassar

**Nabû-nāṣir** (kreikaksi: Ναβονάσσαρος, josta kieliasu "Nabonassar") oli Babylonian kuninkaana arviolta vuosina 747–734 eaa. Hän syrjäytti vallananastajan, edeltäjänsä Nabu-Šuma-iškunin. *ABC 1 Chronicle* alkaa Nabonassarin noususta valtaistuimelle. Hänen valtakaudellaan alkoi aikakausi, jolle oli ominaista kronologisesti täsmällisten historiallisten tietojen järjestyksellinen kirjaaminen.

## Historia

Nabonassarista ei tiedetä hänen syntyperäänsä eikä hänen sukulaisistaan. Hänen kolmantena vuotenaan Tiglatpileser III tuli Assyrian kuninkaaksi ja viidentenä vuotena Humban-nikaš tuli Elamin kuninkaaksi.
Tiglatpileser III hyökkäsi Babyloniin syksyllä Tishritu kuukauden aikana oltuaan vain noin puoli vuotta Assyrian kuninkaana. Nabonassarista näyttää tulleen Assyrian vasalli jossakin vaiheessa Tiglatpileser III:n hyökkäysten jälkeen.

## Lähteet
Aarne Huuskonen

**Aarne Ilmari Huuskonen** (6. marraskuuta 1898 Viipuri – 25. joulukuuta 1980) oli suomalainen filosofian tohtori ja kouluneuvos.

Huuskosen vanhemmat olivat director cantus Otto Huuskonen ja Vilhelmiina Pyykkö. Hän pääsi ylioppilaaksi 1918 ja valmistui filosofian kandisaatiksi 1923, lisensiaatiksi 1929 ja tohtoriksi 1932.

Huuskonen oli Toukolan vapaaopiston johtajana 1927–1934, Uudenmaan piirin vt. kansakoulujen tarkastajana 1934–1935 ja Porin kaupungin suomenkielisten kansakoulujen tarkastajana 1935. Tämän jälkeen hän oli vuodesta 1936 Helsingin kansakoulujen tarkastajana. Huuskonen oli väestönsuojelutyön johdossa Helsingissä 1938–1944 ja toimi Helsingin Suurtalkoiden ja Nuorten talkoiden talkoopäällikkönä ynnä muissa tehtävissä 1942–1946.

Huuskonen oli jäsenenä Suomen retkeilyliiton, Kansakoulunopettajien jatko-opintoyhdistyksen, valtion retkeilylautakunnan, Suomen kasvatusopillisen yhdistyksen ja Uuden kasvatuksen liiton johtokunnissa. 

## Teoksia
* *Kuninkaallinen Savon jääkärirykmentti vuosina 1770 – 1810 1* ; väitöskirja. Yleisesikunnan sotahistoriallisen toimiston julkaisuja II ; 1. Otava 1927
* *Nuorten yhteiskuntaopas* ; kirj. Aatto Kaljunen, Aarne Huuskonen, Heikki Lehtomaa. WSOY 1935, 15. painos 1964
* *Nuorten yhteiskuntaoppaan työkirja* ; kirj. Aarne Huuskonen ja Heikki Lehtomaa. WSOY 1935, 4. painos 1938
* *Historiallisia harjoitus- ja työtehtäviä 1-2* ; kirj. Ukko Kivistö, Aarne Huuskonen, Reino Järvinen. Koulutarpeiden keskusliike, Helsinki 1936
* *Historian työkirjakuvia 1, Vanha ja Keskiaika* ; kirj. Aliina Soininen, Aarne Huuskonen. Otava 1936
* *Historian työkirjakuvia 2, Uusi aika* ; kirj. Aliina Soininen, Aarne Huuskonen. Otava 1936
* *Kansakoulun työkirja* ; kirj. Aarne Huuskonen, Heikki Lehtomaa. WSOY 1936
* *Nuorten yhteiskuntaoppaan lukemisto* ; toim. Aatto Kaljunen, Aarne Huuskonen, Heikki Lehtomaa. WSOY 1939, 5. painos 1956
* *Uusi koulun virsikirja* ; tekijät Aarne Huuskonen, Alfred Hiilimies. WSOY 1939
* *Luonnonoppia nuorille 1, Kemia ja teollisuutta* ; kirj. Arvo Sainio, Aarne Huuskonen. Valistus, Helsinki 1949, 4. painos 1956
* *Ohjeita ja malleja asioimiskirjoituksen opetukseen* ; kirj. Arvo Sainio, Aarne Huuskonen. Koulutarpeiden keskusliike, Helsinki 1952, 6. painos 1962
* *Kodin ja koulun yhteistyö*. WSOY 1953
* *Lasten taskurahat* ; kirj. Kalevi Jääskeläinen, Aarne Huuskonen. Säästöpankkien keskuspankin julkaisuja 2. Helsinki 1958
* *Yhteiskuntaopin lukemisto* ; kirj. Aatto Kaljunen, Aarne Huuskonen, Heikki Lehtomaa ; piirrokset: Lauri Manninen. WSOY 1965
* *Huuskosen suku 1*. Huuskosten sukuseura, Kuopio 1972
* *Viipurin kaupungin historia. 5. osa, Vuodet 1917-1944* ; historiatoimikunta Aarne Huuskonen ym. Torkkelin säätiö, Helsinki 1978
* *Viipurin kaupungin historia. 4. osa, Vuodet 1812-1917* ; historiatoimikunta Aarne Huuskonen ym. Torkkelin säätiö, Helsinki 1981

## Suomennoksia
* Johannes Käis : *Uuden koulun työtapoja : omatoimisuus ja työohjeiden käyttö kouluopetuksessa*. Kansakoulunopettajain jatko-opintoyhdistyksen julkaisuja 3. Otava 1937

## Lähteet

## Aiheesta muualla
* Aulis Oja : Kirja-arvostelu ''Huuskosen suku 1''-kirjasta, Genos 43(1972), s. 115-116